Rifrassion

As dis Rifrassion na modìfica dla diression ëd n'onda, ch'a riva quand che l'onda a cambia andi. 

Sòn as nòta dzortut quand che l'onda a passa da 'nt un mojen ëd trasmission a n'àutr (pr'esempi, la lus ch'a passa da viagé da 'nt l'eva a viagié 'nt l'aria). Contut che për sòlit la gent a la s-ciàira la rifrassion mach coma na question ch'a toca la lus, sòn a riva con qualsëssìa onda, ch'a së s-ciàira ò pura nò. Pr'esempi la rifrassion a riva quand che 'n rumor a passa da 'nt un mojen a n'àutr. 
L'entità dla rifrassion a dipend dal rapòrt  antra j'ìndes ëd rifrassion dij doi mojen e da l'àngol d'antruch, visadì l'angol che ël fass ëd lus ch'a riva a forma con la normal a la surfassa.
As dis àngol ëd rifrassion l'àngol che ël fass ëd lus rifrat a forma con la normal a la surfassa.
La relassion antra costi ent a l'é descrivùa da la lej dë Snell ëd la rifrassion.

 Chèich efet ëd la rifrassion ëd la lus 
Ij mirage a son l'arzultà dla rifrassion atmosférica.
Cand che la lus a passa a travers un còrp dont le surfasse a son pian-e e paralele, ij raj a arzulto spostà ma nen devià.
Cand che la lus a passa da l'aria a 'n prisma ëd véder, a l'é piegà vers la part pi spëssa dël prisma. La grandëssa dla deviassion a dipend da l'àngol dël prisma, l'àngol d'antruch e l'ìndes ëd rifrassion dël prisma.

Categorìa:Òtica